पाएं अपने शहर की ताज़ा ख़बरें और फ्री ई-पेपरडाउनलोड करें
विभूतिपुर विधायक अजय कुमार पर रविवार रात हमला के विराेध में साेमवार काे लाेगाें ने गांवपुर चौक के पास चार घंटे तक दलसिंहसराय-समस्तीपुर मार्ग जाम कर विरोध प्रर्दशन किया है। दर्जनों समर्थक पार्टी के झंडे को हाथों में थामे सड़क पर बैठे हुए थे। लोगों ने जमकर नारेबाजी भी किया है। समर्थकों ने घटना की निंदा करते हुए बदमाशों की गिरफ्तारी की मांग कर रहे थे। वहीं लोगों ने बढ़ते अपराध पर रोक लगाने की मांग की है। सूचना पर पहुंची उजियारपुर पुलिस लोगों को समझा बुझाकर सड़क खाली कराने का प्रयत्न करती रही।
लेकिन लोग मानने को तैयार नहीं थें। करीब 4 घंटे बाद दलसिंहसराय इंस्पेक्टर उमाशंकर यादव के आश्वासन बाद लोगों ने सड़क जाम हटाया। मौके पर जिला सचिव रामाश्रम महतो, सचिव मंडल सदस्य सत्यनारायण सिंह, सुरेंद्र प्रसाद सिन्हा, उपेंद्र राय, दिनेश पासवान, अवधेश मिश्र सहित रामाकांत यादव रामप्रवेश, मनोज कुमार, मदन सहनी, उमेश कुमार, विनोद कुमार, सुधीर कुमार, राजेश कुमार, बिंदेश्वर सिंह, सियाशरण साहनी, मंटून, रामेश्वर सदा सहित दर्जनों समर्थक व पार्टी कार्यकर्ता मौजूद थे। हालांकि जाम के दौरान गुजर रही एंबुलेंस को लोगों ने जाम हटा रास्ता दिया है। वैश्विक महामारी के इस संकट भरे काल में लोगों की भीड़ एक जगह नहीं जुटे इसके लिए सरकार नई नई गाइडलाइन जारी कर रही है।
विधायक की गाड़ी रोकने के मामले में प्राथमिकी दर्ज, बदमाश की खोज जारी
रविवार देर शाम पिस्तौल के बल पर विभूतिपुर विधायक की गाड़ी रोकने मामले में पुलिस ने प्राथमिकी दर्ज कर ली है। विधायक अजय कुमार के आवेदन पर पुलिस ने अज्ञात अपराधी पर केस दर्ज किया है। प्रभारी थानाध्यक्ष सिल्वेस्टर खलखो ने बताया कि बाइक सवार अपराधी की खोजबीन की जा रही है।इसके लिए छापामारी जारी है। वहीं पुलिस सूत्रों ने बताया कि बाइक स्वामी की तालाश की जा रही है।घटना बाद बाइक स्वामी फरार चल रहा है।उसके पिता से पूछताछ की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn